CELEX: 32019R0926
Language: lt
Date: 2019-06-03 00:00:00
Title: 2019 m. birželio 3 d. Komisijos įgyvendinimo reglamentas (ES) 2019/926 dėl tam tikrų prekių klasifikavimo Kombinuotojoje nomenklatūroje

6.6.2019   
               
               
                  LT
               
               
                  Europos Sąjungos oficialusis leidinys
               
               
                  L 148/16
               
            
         KOMISIJOS ĮGYVENDINIMO REGLAMENTAS (ES) 2019/926
         2019 m. birželio 3 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013 (1), kuriuo nustatomas Sąjungos muitinės kodeksas, ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. birželio 3 d.
            
               
                  Komisijos vardu
               
               
                  Pirmininko pavedimu
               
               Stephen QUEST
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Apytiksliai 160 x 54 x 38 cm dydžio ir 1,5 kg svorio gaminys, sudarytas iš dviejų tarpusavyje sujungtų tekstilės medžiagų sluoksnių ir akyto plastiko kamšalo viduje. Vidinė tekstilės medžiagos pusė padengta plastiku.
                        Gaminys turi atramą nugarai, kurią sudaro į gaminį iš dalies įmontuotas sulankstomas rėmas iš metalinių strypų. Prie atramos krašto prisiūtas daiktams laikyti skirtas maišelis. Atramos aukštį galima reguliuoti juosta su plastikine sagtimi.
                        Gaminį transportuojant arba jo nenaudojant jį galima sulankstyti. Prie viršutinių atramos kampų prisiūta gaminiui nešti skirta juosta, o įvairios kibtukinės juostelės skirtos atramai pritvirtinti prie gulėti skirto paviršiaus, kai gaminys transportuojamas arba nenaudojamas.
                        Jis pateikiamas kaip stovyklavimo arba paplūdimio kilimėlis.
                        Žr. paveikslą (*1).
                     
                     
                        6306 90 00 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 6306  ir 6306 90 00  atitinkančiais prekių aprašymais.
                        Pagrindinę paviršiaus dalį sudaranti tekstilės medžiaga nulemia esminį gaminio požymį, kaip apibrėžta 3 bendrosios aiškinimo taisyklės b punkte.
                        Atsižvelgiant į objektyvias savybes (lengvas, padengtas plastiku dėl apsaugos, greitai pastatomas bei supakuojamas ir lengvai transportuojamas), gaminys skirtas laikinai naudoti lauke, pavyzdžiui, stovyklavietėse, paplūdimyje ir t. t. (taip pat žr. Kombinuotosios nomenklatūros paaiškinimų 6306 90 00  subpozicijos paaiškinimus).
                        Gaminys nelaikytinas patalynės reikmeniu ar panašiu baldų reikmeniu, pvz., čiužiniu, ir nepriskirtinas 9404  pozicijai, kadangi jis nėra lovai skirtas reikmuo ir nepanašus į čiužinį ar pan.
                        Todėl gaminys klasifikuotinas kaip kita stovyklavimo įranga ir jam priskirtinas KN kodas 6306 90 00 .
                     
                  
               (*1)  Paveikslai pateikiami tik dėl informacijos.